Kellaaeg

Kellaaeg on ööpäeva ajaskaalal punkt, mis väljendab keskööst möödunud aega tundides, minutites ja sekundites. Kellaaeg sõltub paikkonna ajavööndiga määratud vööndiajast.

Kellaaja kirjutamine
Kellaaja kirjutamisel eraldatakse tunnid, minutid ja sekundid üksteisest eesti keelereeglite järgi punktiga, rahvusvahelise standardi kohaselt kooloniga. Näiteid:
kell 19.36 või 19:36
kell 7.27.12 või 07:27:12
Minuti ja sekundi ühekohalise arvu ees peab olema null, nt 16.07.02 või 16:07:02; tunni eest jäetakse eesti kirjutusviisi kasutamisel null ära (seega mitte 07.27.12).

Samamoodi kirjutatakse ka ajavahemikud, kusjuures kümnendsekundid eraldatakse eesti kirjakujus komaga: 2.18.40,75 (2 tundi 18 minutit 40,75 sekundit).

12 tunni kell
Ööpäeva tunde esitatakse sel juhul 12 arvuga (nagu traditsioonilise kella numbrilaual). Kellaaja rahvusvahelise märkimisviisi kohaselt lisatakse kellaaja numbrite järele lühend
EL (enne lõunat) – a. m. (ladina k sõnadest ante meridiem enne keskpäeva; lühend võib esineda ka kujul a.m., AM või am) ‒ kellaaeg keskööst kuni 12.00 keskpäeval;
 PL (pärast lõunat – p. m. (ladina k sõnadest post meridiem pärast keskpäeva; lühend võib esineda ka kujul p.m., PM või pm) ‒ kellaaeg keskpäevast kuni 12:00 keskööl.  Et 12 EL ja 12 PL võivad jääda ebamääraseks, kasutatakse nende asemel inglise keeles sageli vastavalt 12 noon ('päeval') ja 12 midnight ('öösel').

Vaata ka 
 Ajavöönd
 Vööndiaeg
 ISO 8601

Viited

Välislingid
Kellaaeg siin ja seal
Klõpsatavad kellaajad
 Kuupäeva- ja kellaajavormingud

Aeg